Berlingske Tidende, 1827-11-23
Under 7de November er emaneret en allerhøieste Forordning i saaledes lydende: Vi Frederik den Sjette, af Guds Naade Konge til Danmark, &c. &c. Gjøre vitterligt: At Vi have fundet det tjenligt, ved faste og almindelige Lovbestemmelser at hæve de Tvivl, der hidtil have fundet Sted med Hensyn til den Betaling, som Præsterne kunne fordre for de Embeds Attester, som af dem udstædes i hvilken Henseende Vi byde og befale, som følger: Præsterne skulle være uberettigede til at fordre Betaling: a) for alle Attester, som de, enten umiddelbar ifølge almindelige foreskrevne Regler, eller ifølge speciel Opfordring af vedkommende Embedsmænd paa Embedsvegne, have at meddele til Brug ved noget offentligt Anliggende; b) for Attester, der bruges til Legitimation ved Ansøgninger om Pensioner eller anden Understøttelse af det Offentlige, eller for at kunne oppebære Pensionen eller Understøttelsen; c) for Attester angaaende forsøgt Mægling i Skilsmissetilfælde; d) for Attester, som meddeles Uformuende, i hvilken Anledning de end forlanges. Hvad i Særdeleshed de Attester, angaaer, som af Præsterne udstædes til Benyttelse ved Landmilitsen og Sø=Sessionerne, da er det en Følge af den under Litr. 2 fremsatte Regel, at alle Fortegnelser og Attester, som efter de givne Forskrifter skulle indsendes til Sessionerne, eller som af : disse affordres Præsten, fremdeles som hidtil bør meddeles uden Betaling; hvorimod det for de Attester, som en privat Mand forlanger, for ved Hjelp deraf at bane sig Adgang til en eller anden Fritagelse eller Begunstigelse med Hensyn til Krigstjenesteen, er skal være Præsten formeent at kræve den Betaling, som er fastsat i nærværende Anordnings S. 2. Den Betaling, Præsten kan fordre for de Attester, som det er efter §. 1. paaligger ham at meddele uden Betaling, skal være 16 s. Sølv, naar Reqvirenten er Huusmand, Inderste, Tjeneste tyende, Haandværksvend eller henhører til en anden Stilling, der ikke kan ansees fordeelagtigere, og 32 s. Sølv af alle Andre. Forsaavidt Præsten i Form af en Attest maa meddele flere Atte stationer, saasom Udtog af flere Steder af Kirkebogen, maa endvidere fordres for de øvrige Attestationer det Halve af den oven bestemte Betaling, dog saaledes, at det hele Beløb for den samlede Attest ingensinde kommer til at udgjøre mere, end det dobbelte af hvad en enkelt Attest koster. For Skudsmaal og Skudsmaals Paategninger maa dog kun fordres 12 s. Sølv. Præsterne i Kjøbenhavn maae i alle Tilfælde nyde det dobbelte af den i Hs. 2 og 3 hjemlede Betaling. Hvis imod Formodning Tvist nogensinde skulde opstaae angaaende den Betaling, som en Præst, i Medhold af de foranførte Regler, maa fordre for en Attest, bliver saadan Tvist at afgjøre ved Resolution, i Kjøbenhavn af Magistraten, og andetsteds af Amtmændene; og skal i saadant Fald den, der, for ikke at savne Attesteen, har erlagt en Betaling, hvortil han ikke ansaae sig pligtig, inden 4 Uger indgive sin Besværing til bemeldte Øvrighed, hvis den skal komme i Betragtning til den erlagte Betalings Tilbagegivelse. Med Hensyn til den Klage, Reqvirenten saaledes maatte have at føre over den fordrede Betaling, bør Præsten, naar det forlanges, paategne Attesten den af ham for sammes Udstædelse fordrede Betaling.